LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2006 M. GRUODŽIO 29 D. ĮSAKYMO NR. D1-637 „DĖL STATYBINIŲ ATLIEKŲ TVARKYMO TAISYKLIŲ PATVIRTINIMO“ PAKEITIMO

2024 m. kovo 25 d. Nr. D1-92

Vilnius

1. P a k e i č i u Lietuvos Respublikos aplinkos ministro 2006 m. gruodžio 29 d. įsakymą Nr. D1-637 „Dėl Statybinių atliekų tvarkymo taisyklių patvirtinimo“:

1.1.	Pakeičiu preambulę ir ją išdėstau taip:

„Vadovaudamasis Lietuvos Respublikos atliekų tvarkymo įstatymo 32 straipsnio 2 dalimi, 20 straipsnio 1 dalimi ir įgyvendindamas 2008 m. lapkričio 19 d. Europos Parlamento ir Tarybos direktyvos 2008/98/EB dėl atliekų ir panaikinančios kai kurias direktyvas su paskutiniais pakeitimais, padarytais 2018 m. gegužės 30 d. Europos Parlamento ir Tarybos direktyva (ES) 2018/851, 6 straipsnio 3 dalį:“.

1.2.	Pakeičiu nurodytu įsakymu patvirtintas Statybinių atliekų tvarkymo taisykles:

1.2.1. Pakeičiu I skyriaus pavadinimą ir jį išdėstau taip:

„I SKYRIUS

BENDROSIOS NUOSTATOS“.

1.2.2. Pakeičiu 1 puntą ir jį išdėstau taip:

„1. Statybinių atliekų tvarkymo taisyklės (toliau – Taisyklės) nustato statybinių atliekų susidarymo ir tvarkymo planavimo, apskaitos ir tvarkymo statybvietėje, statybinių atliekų smulkinimo mobilia įranga statybvietėje, neapdorotų statybinių atliekų sunaudojimo, statybinių atliekų vežimo, naudojimo ir šalinimo, asbesto turinčių statybinių atliekų tvarkymo reikalavimus, perdirbtų inertinių statybinių atliekų nebelaikymo atliekomis kriterijus.“

1.2.3.	Pakeičiu 3 punktą ir jį išdėstau taip:

„3. Taisyklėse vartojamos sąvokos:

3.1. neapdorotos statybinės atliekos – statant, rekonstruojant, remontuojant ir (ar) griaunant statinį susidariusios statybinės atliekos, kurios nėra apdorotos atliekų tvarkymo įrenginiais;

3.2. statybos, statybinių atliekų, statinio projekto, statybos ūkio būdu, statybvietės sąvokos suprantamos taip, kaip jos apibrėžtos Lietuvos Respublikos statybos įstatyme;

3.3. vidinės gamybos kontrolės sąvoka suprantama taip, kaip ji apibrėžta 2011 m. kovo 9 d. Europos Parlamento ir Tarybos reglamente (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB, su paskutiniais pakeitimais, padarytais 2019 m. birželio 20 d. Europos Parlamento ir Tarybos reglamentu (ES) 2019/1020;

3.4. atliekų, atliekų tvarkytojo, atliekų surinkimo, naudojimo, perdirbimo, atliekų šalinimo, atliekų tvarkymo, atliekų susidarymo vietos, inertinių atliekų, sąvartyno sąvokos suprantamos taip, kaip jos apibrėžtos Lietuvos Respublikos atliekų tvarkymo įstatyme ir Atliekų sąvartynų įrengimo, eksploatavimo, uždarymo ir priežiūros po uždarymo taisyklėse, patvirtintose Lietuvos Respublikos aplinkos ministro 2000 m. spalio 18 d. įsakymu Nr. 444 „Dėl Atliekų sąvartynų įrengimo, eksploatavimo, uždarymo ir priežiūros po uždarymo taisyklių patvirtinimo“.“

1.2.4. Papildau 31 punktu:

„31. Atliekomis nelaikomos statybos metu gautos medžiagos, priskiriamos šalutiniams produktams pagal Gamybos liekanų priskyrimo prie šalutinių produktų tvarkos aprašą, patvirtintą 2012 m. Lietuvos Respublikos aplinkos ministro ir Lietuvos Respublikos ūkio ministro įsakymu Nr. D1-46/4-63 „Dėl Gamybos liekanų priskyrimo prie šalutinių produktų tvarkos aprašo patvirtinimo“.“

1.2.5. Pakeičiu II skyriaus pavadinimą ir jį išdėstau taip:

„II SKYRIUS

STATYBINIŲ ATLIEKŲ SUSIDARYMO IR TVARKYMO PLANAVIMAS“.

1.2.6.	Pakeičiu 5 punkto pirmąją pastraipą ir ją išdėstau taip:

„5. Jei statybvietėje planuojama statybines atliekas smulkinti mobilia įranga, be informacijos, nurodytos Taisyklių 4.1 ir 4.2 papunkčiuose, prie Taisyklių 4 punkte nurodytų dokumentų turi būti pateikiama:“.

1.2.7. Pakeičiu III skyriaus pavadinimą ir jį išdėstau taip:

„III SKYRIUS

STATYBINIŲ ATLIEKŲ APSKAITA IR TVARKYMAS STATYBVIETĖJE“.

1.2.8. Pakeičiu 10 punktą ir jį išdėstau taip:

„10. Asbesto turinčios statybinės atliekos statybvietėje turi būti tvarkomos pagal Taisyklių 24−26 punktuose nustatytus reikalavimus. Polichlorintų bifenilų ir polichlorintų terfenilų (toliau − PCB/PCT) turinčios statybinės atliekos statybvietėje turi būti surenkamos pagal Polichlorintų bifenilų ir polichlorintų terfenilų (PCB/PCT) tvarkymo taisyklių, patvirtintų Lietuvos Respublikos aplinkos ministro 2003 m. rugsėjo 26 d. įsakymu Nr. 473 „Dėl Polichlorintų bifenilų ir polichlorintų terfenilų (PCB/PCT) tvarkymo taisyklių patvirtinimo“, ir 2019 m. birželio 20 d. Europos Parlamento ir Tarybos reglamento (ES) 2019/1021 dėl patvariųjų organinių teršalų (nauja redakcija) su paskutiniais pakeitimais, padarytais 2023 m. gegužės 30 d. Europos Komisijos deleguotuoju reglamentu (ES) 2023/1608, kuriuo dėl perfluorheksansulfonrūgšties (PFHxS), jos druskų ir PFHxS giminingų junginių įtraukimo į sąrašą iš dalies keičiamas Europos Parlamento ir Tarybos reglamento (ES) 2019/1021 I priedas, reikalavimus.“

1.2.9. Pakeičiu IV skyriaus pavadinimą ir jį išdėstau taip:

„IV SKYRIUS

STATYBINIŲ ATLIEKŲ SMULKINIMAS MOBILIA ĮRANGA STATYBVIETĖJE“.

1.2.10.	Pakeičiu 15 puntą ir jį išdėstau taip:

„15. Mobilia įranga susmulkintos statybinės atliekos gali būti sunaudojamos Taisyklių 16 punkte nurodytais būdais arba naudojamos kaip statybos produktai, jei atitinka Taisyklių VIII–X skyriuose nustatytus reikalavimus.“

1.2.11.	Pakeičiu V skyriaus pavadinimą ir jį išdėstau taip:

„V SKYRIUS

NEAPDOROTŲ STATYBINIŲ ATLIEKŲ SUNAUDOJIMAS“.

1.2.12.	Pakeičiu VI skyriaus pavadinimą ir jį išdėstau taip:

„VI SKYRIUS

STATYBINIŲ ATLIEKŲ VEŽIMAS, NAUDOJIMAS IR ŠALINIMAS“.

1.2.13.	Pakeičiu VII skyriaus pavadinimą ir jį išdėstau taip:

„VII SKYRIUS

ASBESTO TURINČIŲ STATYBINIŲ ATLIEKŲ TVARKYMAS“.

1.2.14.	Pakeičiu VIII skyrių ir jį išdėstau taip:

„VIII SKYRIUS

PERDIRBTŲ INERTINIŲ STATYBINIŲ ATLIEKŲ NEBELAIKYMAS ATLIEKOMIS

27. Perdirbtos inertinės statybinės atliekos, nurodytos Taisyklių 1 priedo 1.1 papunktyje (toliau – inertinės statybinės atliekos), nebelaikomos atliekomis, jei atitinka visus Taisyklių 1 priede nustatytus kriterijus.

28. Iš Taisyklių 1 priedo 1.1 papunktyje nurodytų mechaniniu būdu perdirbtų atliekų gaunama statyboje naudojama grūdėta medžiaga (toliau – perdirbtas statybinis produktas) priskiriama vienam iš Reglamentuojamų statybos produktų sąrašo, patvirtinto Lietuvos Respublikos aplinkos ministro 2022 m. sausio 24 d. įsakymu Nr. D1-15 „Dėl Reglamentuojamų statybos produktų sąrašo patvirtinimo“, 1 punkte nurodytų statybinių produktų.

29. Perdirbtas statybinis produktas turi atitikti statybiniams produktams keliamus tiekimo rinkai reikalavimus, nustatytus:

29.1. Lietuvos Respublikos statybos įstatyme;

29.2. aplinkos ministro 2022 m. sausio 24 d. įsakyme Nr. D1-15 „Dėl Reglamentuojamų statybos produktų sąrašo patvirtinimo“;

29.3. Reglamente (ES) Nr. 305/2011;

29.4. statybos techniniame reglamente STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“, patvirtintame Lietuvos Respublikos aplinkos ministro 2015 m. gruodžio 10 d. įsakymu Nr. D1-901 „Dėl statybos techninio reglamento STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“ patvirtinimo“ (toliau – STR 1.01.04:2015).

30. Statybinių atliekų tvarkytojas, kurio perdirbamos atliekos atitinka Taisyklių 27 punktą, (toliau – perdirbto statybinio produkto gamintojas) parengia ir išduoda perdirbtų inertinių statybinių atliekų nebelaikymo atliekomis atitikties deklaraciją pagal Taisyklių 2 priede pateiktą formą (toliau – atitikties deklaracija). Perdirbto statybinio produkto gamintojas užpildydamas atitikties deklaraciją patvirtina, kad inertinės statybinės atliekos atitinka statybinių atliekų nebelaikymo atliekomis kriterijus, nurodytus Taisyklių 1 priede.

31. Perdirbtas statybinis produktas laikomas atliekomis ir turi būti perduotas atliekų tvarkytojams, turintiems teisę tvarkyti tokias atliekas, arba perdirbto statybinio produkto gamintojas ir (ar) gavėjas gali atliekas tvarkyti pats pagal Taisyklių 16 punktą, jei perdirbtas statybinis produktas nepanaudojamas pagal jam išduotoje darniosios ar nedarniosios srities eksploatacinių savybių deklaracijoje, parengtoje pagal Taisyklių 29 punkte nurodytus teisės aktus (toliau – eksploatacinių savybių deklaracija), nurodytą paskirtį ilgiau nei trejus metus nuo atitikties deklaracijos išdavimo dienos arba jei, išdavus atitikties deklaraciją, perdirbto statybinio produkto gavėjas, Aplinkos apsaugos departamentas prie Aplinkos ministerijos (toliau – AAD) ar kitos ūkio subjektų veiklos priežiūrą atliekančios institucijos nustato, kad dar nepanaudoto perdirbto statybinio produkto atitikties deklaracijoje pateikti tikrovės neatitinkantys duomenys, ji išduota neteisėtai arba pasikeičia perdirbto statybinio produkto savybės, kurios neatitinka deklaruotų atitikties deklaracijoje ir jos prieduose.

32. Dėl objektyvių nuo perdirbto statybinio produkto gamintojo nepriklausančių priežasčių (trečiųjų asmenų veiksmai, blogos oro sąlygos ar pan.) AAD sprendimu perdirbto statybinio produkto panaudojimo terminas gali būti pratęstas vieną kartą ne ilgiau kaip 12 mėnesių. Prašymai pratęsti perdirbto statybinio produkto panaudojimo terminą, užpildyti pagal Taisyklių 3 priede nustatytą formą, nagrinėjami Lietuvos Respublikos viešojo administravimo įstatyme ir kituose teisės aktuose, reglamentuojančiuose viešąjį administravimą, nustatyta tvarka.

33. Perdirbtas statybinis produktas, atitinkantis Taisyklių 31 punkte nustatytas sąlygas, tvarkomas Atliekų tvarkymo taisyklėse, patvirtintose Lietuvos Respublikos aplinkos ministro 1999 m. liepos 14 d. įsakymu Nr. 217 „Dėl Atliekų tvarkymo taisyklių patvirtinimo“, (toliau – Atliekų tvarkymo taisyklės), nustatyta tvarka, jų tvarkymo apskaita vykdoma Atliekų susidarymo ir tvarkymo apskaitos ir ataskaitų teikimo taisyklėse, patvirtintose Lietuvos Respublikos aplinkos ministro 2011 m. gegužės 3 d. įsakymu Nr. D1-367 „Dėl Atliekų susidarymo ir tvarkymo apskaitos ir ataskaitų teikimo taisyklių patvirtinimo“ (toliau – Atliekų apskaitos taisyklės), nustatyta tvarka.

34. Perdirbto statybinio produkto, atitinkančio Taisyklių 27 punktą, apskaita vykdoma Atliekų apskaitos taisyklėse nustatyta tvarka kaip po atliekų apdorojimo gautų medžiagų ir (ar) daiktų.

35. Esant 2019 m. kovo 19 d. Europos Parlamento ir Tarybos reglamente (ES) Nr. 2019/515 dėl kitoje valstybėje narėje teisėtai parduodamų prekių abipusio pripažinimo, kuriuo panaikinamas Reglamentas (EB) Nr. 764/2008, nustatytoms sąlygoms, perdirbto statybinio produkto tiekimui rinkai, vadovaujantis Reglamentu (ES) Nr. 2019/515, taikomas abipusio pripažinimo principas.

36. Perdirbtos ar kitaip panaudotos Taisyklių 1 priedo 1.1 papunktyje nenurodytos statybinės atliekos tampa nebe atliekomis, jei įvykdomos Atliekų tvarkymo įstatymo 32 straipsnio 1 dalyje nustatytos sąlygos.“

1.2.15.	Papildau IX–XI skyriais:

„IX SKYRIUS

PERDIRBTŲ INERTINIŲ STATYBINIŲ ATLIEKŲ NEBELAIKYMO ATLIEKOMIS ATITIKTIES DEKLARACIJA

37. Perdirbto statybinio produkto gamintojas turi:

37.1. parengti ir perdirbto statybinio produkto gavėjui, kuris šių šalių sudarytoje pirkimo–pardavimo sutartyje nustatytą ir perleidžiamą perdirbto statybinio produkto kiekį (toliau – siunta) panaudos konkrečiam tikslui (toliau – siuntos gavėjas), išduoti siuntos atitikties deklaraciją. Siuntos atitikties deklaracija pateikiama siuntos gavėjui el. paštu ar kitomis elektroninių ryšių priemonėmis, išskyrus, kai nėra techninių galimybių tokiu būdu pateiktos informacijos atgaminti ar perskaityti. Tokiu atveju perdirbto statybinio produkto gamintojas atitikties deklaraciją pateikia išspausdintą ir pasirašytą. Teikiant atitikties deklaraciją elektroniniu formatu, ji turi būti pasirašyta kvalifikuotu elektroniniu parašu arba suformuota elektroninių ryšių priemonėmis, kurios leidžia užtikrinti teksto vientisumą, nepakeičiamumą ir identifikuoti asmenį;

37.2. siuntos gavėjui kartu su atitikties deklaracija išduoti siuntos eksploatacinių savybių deklaraciją (lietuvių kalba) ir kitus šiuose teisės aktuose nurodytus dokumentus, kuriuos privaloma pridėti pateikiant į rinką statybos produktą;

37.3. saugoti atitikties deklaraciją ir laboratorinių tyrimų, jei buvo atlikti pagal statybos produktui taikomą techninę specifikaciją, rezultatus Atliekų tvarkymo taisyklių 98 punkte nustatytą terminą ir pateikti juos AAD ir kitoms ūkio subjektų veiklos priežiūrą atliekančioms institucijoms jų prašymu.

38. Siuntos gavėjas turi saugoti atitikties deklaraciją ir laboratorinių tyrimų, jei buvo atlikti pagal statybos produktui taikomą techninę specifikaciją, rezultatus Atliekų tvarkymo taisyklių 98 punkte nustatytą terminą, Taisyklių 32 punkte nurodytu atveju pratęsus perdirbto statybinio produkto panaudojimo terminą – 12 mėnesių po faktinio perdirbto statybinio produkto panaudojimo ir pateikti juos AAD ir kitoms ūkio subjektų veiklos priežiūrą atliekančioms institucijoms jų prašymu.

39. Perdirbto statybinio produkto gamintojas Taisyklių 37 punkte nustatyta tvarka parengia ir išduoda po vieną kiekvienos siuntos atitikties deklaraciją.

X SKYRIUS

INERTINIŲ STATYBINIŲ ATLIEKŲ PERDIRBIMO KOKYBĖS VALDYMO SISTEMA

40. Perdirbto statybinio produkto gamintojas turi įdiegti statybinių atliekų perdirbimo kokybės valdymo sistemą (toliau – kokybės valdymo sistema), užtikrinančią atliekų naudojimo veiklos metu pagaminto perdirbto statybinio produkto atitiktį Taisyklių VIII–X skyriuose nustatytiems kriterijams ir sąlygoms.

41. Kokybės valdymo sistemos aprašyme turi būti pateikta ši informacija:

41.1. statybinių atliekų perdirbimo procesų ir metodų stebėsenos tvarka;

41.2. atitikties kriterijams ir reikalavimams, nurodytiems Taisyklių 1 priede, stebėsenos tvarka;

41.3. perdirbto statybinio produkto kokybės stebėsenos tvarka pagal šiam produktui taikomą standartą ar techninę specifikaciją, įskaitant ėminių ėmimą ir laboratorinius tyrimus;

41.4. atitikties deklaracijų rengimo, išdavimo tvarka ir saugojimo terminai;

41.5. siuntos ženklinimo (nurodomi unikalus perdirbto statybinio produkto siuntos identifikavimo kodas, tipas, partija, serijos numeris ar bet koks kitas elementas, pagal kurį būtų galima identifikuoti perdirbtus statybinius produktus, jų gamintoją, gamybos ir pakavimo datą, vietą) ir laikymo aprašymai;

41.6. atsiliepimų iš siuntos gavėjų apie perdirbtus užpildus saugojimas.

42. Jei perdirbto statybinio produkto gamintojo pagal Reglamento Nr. 305/2011 ir (ar) STR 1.01.04:2015 parengtame vidinę gamybos kontrolę aprašančiame dokumente pateikta visa Taisyklių 40 punkte nurodyta informacija, perdirbto statybinio produkto gamintojas gali nerengti kokybės valdymo sistemos – ja bus laikomas pagal minėtus teisės aktus parengtas vidinę gamybos kontrolę aprašantis dokumentas.

43. Ūkio subjekto vadovo įsakymu paskiriami specialistai, atsakingi už perdirbto statybinio produkto atitiktį Taisyklių 1 priede nustatytiems kriterijams.

44. Perdirbto statybinio produkto gamintojo atliekamos vidinės kontrolės reikalavimai:

44.1.	Statybinių atliekų kokybė vertinama vizualiai, atsižvelgiant į Taisyklių 1 priedo 2.1 ir 3.6 papunkčiuose nurodytus kriterijus.

44.2.	Naudojantis kokybės valdymo sistema, perdirbtų statybinių produktų kokybė vertinama vizualiai, atsižvelgiant į Taisyklių 1 priedo 3.1, 3.2 ir 3.5–3.7 papunkčiuose nurodytus kriterijus, naudojantis Pavojingųjų atliekų identifikavimo ir klasifikavimo metodika, patvirtinta aplinkos ministro 2023 m. liepos 24 d. įsakymu Nr. D1-246 „Dėl Pavojingųjų atliekų identifikavimo ir klasifikavimo metodikos patvirtinimo“, – į Taisyklių 1 priedo 3.3 ir 3.4 papunkčiuose nurodytus kriterijus.

44.3.	Atliekami visų pagamintų ir Taisyklių 28 punkte nurodytų perdirbtų statybinių produktų ėminių tam perdirbtam statybiniam produktui pagal panaudojimo paskirtį aktualių eksploatacinių savybių laboratoriniai tyrimai, kai tai nustatyta statybos produktui taikomoje techninėje specifikacijoje.

44.4.	Perleidžiant perdirbtą statybinį produktą, pagal siuntos gavėjo pateiktas perdirbto statybinio produkto eksploatacines savybes jų gamintojo ir siuntos gavėjo sutarimu atliekami kiti laboratoriniai tyrimai. Ėminių ėmimas atliekamas vadovaujantis kokybės valdymo sistema.

45.	AAD ir kitoms ūkio subjektų veiklos priežiūrą vykdančioms institucijoms jų prašymu perdirbto statybinio produkto gamintojas leidžia susipažinti su kokybės valdymo sistema ir jos vykdymu (pavyzdžiui, su procesų stebėsenos duomenimis, atitikties Taisyklių 1 priede nurodytiems kriterijams stebėsenos rezultatais, perdirbto statybinio produkto vertinimo ataskaitomis ar įrašais žurnaluose), siuntos gavėjų atsiliepimais apie perdirbtus statybinius produktus, jei buvo pateikti, ir Taisyklių 42 punkte nurodytu dokumentu.

46.	Jei kokybės valdymo sistema vertinama pagal 2008 m. liepos 9 d. Europos Parlamento ir Tarybos reglamentą (EB) Nr. 765/2008, nustatantį su gaminių prekyba susijusius akreditavimo ir rinkos priežiūros reikalavimus ir panaikinantį Reglamentą (EEB) Nr. 339/93, su paskutiniais pakeitimais, padarytais 2019 m. birželio 20 d. Europos Parlamento ir Tarybos reglamentu (EB) Nr. 2019/1020, ar 2009 m. lapkričio 25 d. Europos Parlamento ir Tarybos reglamentą (EB) Nr. 1221/2009 dėl organizacijų savanoriško Bendrijos aplinkosaugos vadybos ir audito sistemos (EMAS) taikymo, panaikinantį Reglamentą (EB) Nr. 761/2001 ir Komisijos sprendimus 2001/681/EB bei 2006/193/EB, su paskutiniais pakeitimais, padarytais 2023 m. birželio 21 d. Komisijos reglamentu (ES) 2023/1199, Reglamente (EB) Nr. 765/2008 apibrėžta atitikties vertinimo įstaiga, gavusi akreditaciją pagal tą reglamentą, arba bet kuris kitas Reglamento (EB) Nr. 1221/2009 2 straipsnio 20 dalies b punkte apibrėžtas aplinkosaugos vertintojas įvertina, ar kokybės valdymo sistema atitinka šio skyriaus reikalavimus. Vertinimas atliekamas šiame punkte nustatytuose reglamentuose nurodytu periodiškumu.

47.	Perdirbto statybinio produkto gamintojas turi saugoti kokybės valdymo sistemos aprašymą ne trumpiau kaip penkerius metus nuo statybinių atliekų naudojimo veiklos nutraukimo.“

XI SKYRIUS

ATSAKOMYBĖ UŽ PAŽEIDIMĄ

48. Asmenys, pažeidę Taisyklių reikalavimus, atsako Lietuvos Respublikos administracinių nusižengimų kodekso, Lietuvos Respublikos aplinkos apsaugos įstatymo nustatyta tvarka.“

1.2.16.	Papildau 1 priedu (pridedama).

1.2.17.	Papildau 2 priedu (pridedama).

1.2.18.	Papildau 3 priedu (pridedama).

2.	Nustatau, kad:

2.1.	šis įsakymas įsigalioja 2024 m. lapkričio 1 d.

2.2.	medžiagos ar daiktai, kurie, gauti perdirbus inertines statybines atliekas iki šio įsakymo įsigaliojimo dienos, nebuvo patiekti rinkai ir (ar) panaudoti konkrečiam tikslui per dvylika mėnesių nuo įsakymo įsigaliojimo dienos, laikomi atliekomis ir turi būti perduoti atliekų tvarkytojams, turintiems teisę tvarkyti tokias atliekas.

Aplinkos ministras	Simonas Gentvilas

Statybinių atliekų

tvarkymo taisyklių

1 priedas

PERDIRBTŲ INERTINIŲ STATYBINIŲ ATLIEKŲ NEBELAIKYMO ATLIEKOMIS KRITERIJAI

Eil. Nr.	Kriterijai
1.	Leistinos naudoti atliekos ir jų kiekis atliekų naudojimo veikloje
1.1.	Naudojamos inertinės statybinės atliekos: betonas ir kiti cemento pagrindo gaminiai (17 01 01), plytos (17 01 02), čerpės ir keramika (17 01 03), betono, plytų, čerpių ir keramikos gaminių mišiniai (17 01 07), stiklas (17 02 02, 19 12 05), bituminiai mišiniai, nenurodyti 17 03 01 (17 03 02), gruntas ir akmenys, nenurodyti 17 05 03 (17 05 04) kelių skalda (17 05 08), gipso izoliacinės statybinės medžiagos, nenurodytos 17 08 01 (17 08 02), mineralinės medžiagos (pvz., smėlis, akmenys) (19 12 09).
1.2.	Taršos ar taršos integruotos prevencijos ir kontrolės leidime (toliau – TIPK) eksploatuoti atliekų naudojimo ar šalinimo įrenginį ar prie taršos ar TIPK leidimo pateiktame atliekų naudojimo ar šalinimo reglamente turi būti nurodytas didžiausias numatomas apdoroti šio priedo 1.1 papunktyje nurodytų atliekų arba atliekų srauto, kuriam priskiriamos šios atliekos vadovaujantis Atliekų tvarkymo taisyklių, patvirtintų aplinkos ministro 1999 m. liepos 14 d. įsakymu Nr. 217 „Dėl Atliekų tvarkymo taisyklių patvirtinimo“, 6 priedu, kiekis, šių atliekų perdirbimo pajėgumai, leidžiamos perdirbimo veiklos, atliekų laikymo sąlygos, perdirbimo technologinio proceso aprašymas, perdirbamų atliekų kiekis, technologinis įrenginys, naudojamas statyboje naudojamos grūdėtos medžiagos (toliau – perdirbtas statybinis produktas) gamybai ir kiti reikalavimai, nustatyti vadovaujantis teisės aktais, reglamentuojančiais šio leidimo išdavimą ir pakeitimą, išskyrus atvejus, kai šiai veiklai taikoma Taršos leidimų išdavimo, pakeitimo ir galiojimo panaikinimo taisyklių, patvirtintų Lietuvos Respublikos aplinkos ministro 2014 m. kovo 6 d. įsakymu Nr. D1-259 „Dėl Taršos leidimų išdavimo, pakeitimo ir galiojimo panaikinimo taisyklių patvirtinimo“, 1 priedo 2 priedėlyje nustatyta išimtis dėl prievolės turėti leidimą.
2.	Leistini atliekų naudojimo procesai ir metodai
2.1.	Iš naudojamų inertinių statybos atliekų pašalinamos medžiagos, nenurodytos šio priedo 3.2 papunktyje nurodytuose perdirbto statybinio produkto dokumentuose(pavyzdžiui, tokios priemaišos kaip gruntas, mediena, metalas, plastikas).
2.2.	Taršos ar TIPK leidime nustatyta, kad vykdomas šio priedo 1.1 papunktyje nurodytų atliekų naudojimas priskirtinas R5 (kitų neorganinių medžiagų perdirbimas ir (arba) atnaujinimas) ir R12 (atliekų būsenos ar sudėties pakeitimas, prieš vykdant su jomis bet kurią iš R1–R11 veiklų) atliekų naudojimo veiklos kodams, išskyrus atvejus, kai šiai veiklai taikoma Taršos leidimų išdavimo, pakeitimo ir galiojimo panaikinimo taisyklių, patvirtintų Lietuvos Respublikos aplinkos ministro 2014 m. kovo 6 d. įsakymu Nr. D1-259 „Dėl Taršos leidimų išdavimo, pakeitimo ir galiojimo panaikinimo taisyklių patvirtinimo“, 1 priedo 2 priedėlyje nustatyta išimtis dėl prievolės turėti leidimą.
3.	Iš mechaniniu būdu perdirbtų šio priedo 1.1 papunktyje nurodytų atliekų gaunamo perdirbtas statybinis produkto kokybės kriterijai atitinka taikytinus statybos produktų standartus, medžiagos ar daikto kokybės reikalavimus, įskaitant, jeigu taikoma, teršalų ribines vertes ir priemaišų kiekį.
3.1.	Perdirbtas statybinis produktas priskiriamas prie vieno iš Reglamentuojamų statybos produktų sąrašo, patvirtinto Lietuvos Respublikos aplinkos ministro 2022 m. sausio 24 d. įsakymu Nr. D1-15 „Dėl Reglamentuojamų statybos produktų sąrašo patvirtinimo“, 1 punkte nurodytų statybinių produktų.
3.2.	Perdirbtas statybinis produktas atitinka techninius reikalavimus, standartus ir statybiniams produktams taikytinus Taisyklių VIII skyriuje nurodytus teisės aktus.
3.3.	Atliekos neturi pavojingų savybių, nustatytų 2014 m. gruodžio 18 d. Komisijos reglamento (ES) Nr. 1357/2014, kuriuo pakeičiamas Europos Parlamento ir Tarybos direktyvos 2008/98/EB dėl atliekų ir panaikinančios kai kurias direktyvas, III priede, neturi ir nėra užterštos 2019 m. birželio 20 d. Europos Parlamento ir Tarybos reglamento (ES) 2019/1021 dėl patvariųjų organinių teršalų (nauja redakcija) su paskutiniais pakeitimais, padarytais 2022 m. rugsėjo 8 d. Europos komisijos deleguotu reglamentu (ES) 2022/2291, IV priede nurodytomis cheminėmis medžiagomis, kurių koncentracija viršija nurodytas ribines koncentracijas.
3.4.	Atliekos atitinka pavojingų cheminių medžiagų, mišinių ir gaminių gamybos, tiekimo rinkai ir naudojimo apribojimų sąlygas, nustatytas 2006 m. gruodžio 18 d. Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB ir panaikinančios Tarybos reglamentą (EEB) Nr. 793/93 ir Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB ir 2000/21/EB su paskutiniais pakeitimais, padarytais 2022 m. balandžio 8 d. Europos Komisijos reglamentu (ES) 2022/586, XVII priede.
3.5.	Atliekos nėra užterštos alyva, tepalais ar kitomis medžiagomis, nenurodytomis kaip leidžiamos atitinkamos medžiagos produktui taikomame standarte.
3.6.	Perdirbto statybinio produkto papildomai apdoroti nereikia siekiant naudoti galutinėje produktų gamyboje. Perdirbto statybinio produkto panaudojimas kito produkto sudėtyje nelaikomas papildomu apdorojimu.
3.7.	Perdirbto statybinio produkto atskyrimas ir kiekybinis nustatymas atliekami pagal atitinkamam perdirbtam statybiniam produktui taikomą standartą.
4.	Perdirbto statybinio produkto atitikties nustatytoms sąlygoms ir kriterijams, pagal kuriuos atliekos nebelaikomos atliekomis, įrodymų pateikimo reikalavimai ir tvarka, įskaitant kokybės kontrolę ir savikontrolę, – perdirbto statybinio produkto gamintojas atitinka Taisyklių VIII–X skyriuose nustatytus reikalavimus.
5.	Perdirbto statybinio produkto atitiktį patvirtinančių dokumentų išdavimo, laikymo ir saugojimo reikalavimai.
5.1.	Perdirbto statybinio produkto gamintojas parengia perdirbtų statybinių atliekų nebelaikymo atliekomis atitikties deklaraciją (toliau – atitikties deklaracija) remdamasis Taisyklių 30 punktu ir Taisyklių IX skyriaus nuostatomis.
5.2.	Atitikties deklaracijos ir perdirbto statybinio produkto siuntos fizinių ir cheminių savybių laboratorinių tyrimų, jei buvo atlikti pagal statybos produktui taikomą techninę specifikaciją, rezultatai saugomi remiantis Taisyklių 37.3 papunkčio nuostatomis.

___________________________________

Statybinių atliekų

tvarkymo taisyklių

2 priedas

(Perdirbtų inertinių statybinių atliekų nebelaikymo atliekomis atitikties deklaracijos forma)

(Herbas arba prekių ženklas)	___________________________________________________________ (gamintojo pavadinimas)

___________________________________________________________ (gamintojo įmonės kodas, veiklavietės adresas)
Gavėjas	___________________________________________________________ (gavėjo pavadinimas)
PERDIRBTŲ INERTINIŲ STATYBINIŲ ATLIEKŲ NEBELAIKYMO ATLIEKOMIS ATITIKTIES DEKLARACIJA
________________________ (data ir registracijos numeris)
1.	Iš Statybinių atliekų tvarkymo taisyklių, patvirtintų Lietuvos Respublikos aplinkos ministro 2006 m. gruodžio 19 d. įsakymu Nr. D1-637 „Dėl Statybinių atliekų tvarkymo taisyklių patvirtinimo“ (toliau – Taisyklės), 1 priedo 1.1 papunktyje nurodytų mechaniniu būdu perdirbtų atliekų gautos statyboje naudojamos grūdėtos medžiagos (toliau – perdirbtas statybinis produktas) pagal Taisyklių 28 punktą
2.	Taisyklių 1 priedo 1.1 papunktyje nurodytų atliekų, kurias perdirbus pagamintas perdirbtas statybinis produktas, kodas ir tikslus pavadinimas
3.	Siuntos masė, t
4.	Kita informacija
Patvirtinu, kad šis perdirbtas statybinis produktas atitinka Taisyklių 1 priede nurodytus reikalavimus. Patvirtinu, kad visa šioje deklaracijoje pateikta informacija yra išsami ir teisinga. PRIDEDAMA: 1. Eksploatacinių savybių deklaracija (lietuvių kalba), parengta pagal Taisyklių 29 punkte nurodytus teisės aktus. 2. Kiti dokumentai, kuriuos, vadovaujantis Taisyklių 29 punkte nurodytais teisės aktais, privaloma pridėti pateikiant į rinką statybos produktą. ______________________________________________________________ _____________ (vadovo arba įgalioto asmens vardas, pavardė, pareigos) (parašas) ___________________________________

Statybinių atliekų

tvarkymo taisyklių

3 priedas

(Prašymo pratęsti perdirbto inertinio statybinio produkto naudojimo terminą forma)

Herbas arba prekių ženklas	_____________________________________________________ (juridinio asmens pavadinimas) ____________________________________________________ (juridinio asmens kodas ar individualios veiklos pažymos numeris)
Aplinkos apsaugos departamentui prie Aplinkos ministerijos
PRAŠYMAS PRATĘSTI PERDIRBTO INERTINIO STATYBINIO PRODUKTO NAUDOJIMO TERMINĄ _______________________ (data ir registracijos numeris)
Prašau pratęsti iš mechaniniu būdu perdirbtų atliekų, nurodytų Statybinių atliekų tvarkymo taisyklių, patvirtintų Lietuvos Respublikos aplinkos ministro 2006 m. gruodžio 19 d. įsakymu Nr. D1-637 „Dėl Statybinių atliekų tvarkymo taisyklių patvirtinimo“ (toliau – Taisyklės), 1 priedo 1.1 papunktyje ir šio prašymo 1 lentelėje, gautos statyboje naudojamos grūdėtos medžiagos (toliau – perdirbtas statybinis produktas), kurias pagamino _________________________________________________________________________ (perdirbto statybinio produkto gamintojo pavadinimas) ir perdavė (pildoma jei perdirbtas statybinis produktas buvo perduotas jo naudotojui) ________________________________________________________________________________ (perdirbto statybinio produktas naudotojo pavadinimas) panaudojimo terminą dėl šių priežasčių: ____________________________________________________________________________________________________________________________________________________ 1 lentelė. Duomenys apie perdirbtą statybinį produktą, kurio naudojimo terminą prašoma pratęsti: Perdirbtiems statybiniams produktams priskiriamas statybinis produktas pagal Taisyklių 28 punktą (pavadinimas) Unikalus perdirbto statybinio produkto siuntos identifikavimo kodas, tipo, partijos, serijos numeris ar bet koks kitas elementas, pagal kurį galima identifikuoti perdirbtą statybinį produktą jo gamintoją, perdirbimo vietą ir kt. Naudojimo paskirtis Siuntos masė, t PRIDEDAMA. Perdirbto statybinio produkto gamintojo išduotos perdirbtų statybinių atliekų nebelaikymo atliekomis atitikties deklaracijos ir jos priedų nuorašas ar kopija.

______________________________________________________________ _____________

(vadovo arba įgalioto asmens vardas, pavardė, pareigos, (parašas)

telefono numeris, el. pašto adresas)

___________________________________